17 ақпан. Тұлғалар туған күн
DATE: 08:00, 17 Ақпан 2023 | GMT +5
TITLE: 17 ақпан. Тұлғалар туған күн
URL: https://kaz.inform.kz/news/17-akpan-tulgalar-tugan-kun_a4036408/
META: DATE: 08:00, 17 Ақпан 2023 | GMT +5
TOTAL WORDS: 484
AUTHOR(S):
TEXT: ЕСІМДЕР. 9 2 жыл бұрын тарих ғылымдарының докторы, Қазақстан Республикасы Ғылым академиясының академигі, Қазақстан Республикасы Ғылым академиясы Шоқан Уәлиханов атындағы сыйлығының лауреаты Рамазан Бимашұлы СҮЛЕЙМЕНОВ дүниеге келді. Бұрынғы Ақмола, қазіргі Астана қаласында туған. Киров атындағы Қазақ мемлекеттік университетін, Қазақстан Республикасы Ғылым академиясы Тарих, археология және этнография институтының аспирантуарсын бітірген. Еңбек жолы: 1959-1988 жылдары – Қазақстан Республикасы Ғылым академиясы Тарих, археология жәнее этнография институтының кіші, аға ғылыми қызметкері, бөлім меңгерушісі, директорының орынбасары, директоры. 1986-1992 жылдары – Қазақстан Республикасы Ғылым академиясы Қоғамдық ғылымдар бөлімшесінің академикхатшысы. 1992 жылы Қазақстан Республикасы Ғылым академиясының Ұйғыртану институты жанындағы Шығыстану орталығының жетекшісі қызметтерін атқарған. Бірнеше кітаптың авторы, 240-тан астам ғылыми еңбектері жарияланған. Қазақ КСР Жоғарғы Кеңесінің Құрмет грамотасымен, медальмен марапатталған. 64 жыл бұрын Қазақстан Республикасы Қарулы күштері жоғары қолбасшылығының өкілі, генералмайор Болат Исатайұлы ҚЫРҒЫЗБАЕВ дүниеге келді. Дзержинский атындағы КСРО Министрлер Кеңесі жанындағы МҚК Жоғары шекаралық командалық училищесін; М. Фрунзе атындағы Әскери академияны бітірген. Еңбек жолы: КСРО МҚК Қызыл Тулы Шығыс шекара округінде және Қазақстан Республикасы ҰҚК шекара қызметінде түрлі лауазымдарда; ҚР ҰҚК шекара қызметі барлау бас басқармасының бастығы; Қазақстан Республикасы Ұлттық қауіпсіздік комитеті төрағасының орынбасары – шекара қызметінің директоры; ҰҚК Академиясы бастығының кадрлар жөніндегі орынбасары; «ҚазТрансОйл» АҚ қауіпсіздік жөніндегі бас директорының кеңесшісі; «ҚазТрансОйл» АҚ омбудсмені; «ҚазТрансОйл» АҚ Қазтехнология» басқарма төрағасы. 6 ведомстволық наградамен; Қазақстан Республикасының, Ауғанстан Республикасының 12 медалімен марапатталған. 51 жыл бұрын Қазақстан Республикасының бокстан еңбек сіңірген спорт шебері Нұржан Дініқұлұлы СМАНОВ дүниеге келді. Оңтүстік Қазақстан облысы Сарыағаш ауданы Абай ауылында туған. 2008 жылы Шымкент әлеуметтік-педогогикалық университетінде дене шынықтыру және спорт мамандығы бойынша бітіріп, дене шынықтыру және спорт біліктілігі және бакалавр академиялық дәрежесі берілген. 1998 жылы Қ. Ясауи атындағы Халықаралық қазақ-түрік университетінде құқықтану мамандығын бітіріп, заңгер біліктілігін алған. 1989 жылы Қазақ химия-технологиялық институтына оқуға түскен, 1994 жылы инженерэкономист мамандығы бойынша бітірген. Еңбек жолын 1994 жылы Қазақстан Республикасының туризм және спорт министрлігінде спорттан нұсқаушы болып бастаған. 1997 жылдан бастап 2000 жылдар арасында «Динамо» сауықтыру спорт кешенінде спорттан инспектор болып істеген. Оңтүстік Қазақстан облысының Ішкі Істер бас басқарма полициясының аға лейтенанты, сондай-ақ ОҚО кешенді жоғары спорт шеберлігі мектебінің жаттықтырушы-оқытушы болып қызмет атқарған. 2000 жылдың 18 қаңтарынан бастап 2008 жылдың 15 сәуіріне дейін ШФ «Казкоммерцбанк» АҚ-ның қауіпсіздік бөлімінің инкассация қызметінің бастығы болып істеген. 2008 жылдың сәуірінен бастап Шымкент қаласының дене шынықтыру және спорт бөлімінің бастығы болып қызмет атқарды. 1987 жылы 15 жаста бокстан Кеңес Одағының Чемпионы және КСРО спорт шеберін алған. 18 жасында Еуропа Чемпионы, Еуропаның «Үздік боксері» атанған. 1988 жылы Халықаралық дәрежедегі КСРО спорт шебері, 1995 жылы «Қазақстан Республикасының еңбегі сіңген спорт шебері» атағын алған. Халықаралық аренада спорттан елеулі жетістіктерге жетіп, ел намысын қорғап, талайталай Қазақстан Республикасының ән ұранын шырқатып, туын желбіреткен. Қазақстанның 6 дүркін чемпионы, КСРО-ның 4 дүркін чемпионы, Азия және Азия ойындарының 2 дүркін чемпионы, Еуропа чемпионы, Әлем чемпионатының күміс және қола жүлдегері. Алтын белбеу иегері. 1996 жылы Атлантада өткен Олимпиада ойындарының қатысушысы. Қазақстан құрама командасын басқарып, 5 жыл ұлттық құрама командасының капитаны болған. Спорт мансабында 52 медаль ұтып алған. Оның ішінде: 35 алтын, 9 күміс, 8 қола медальдарының иегері
